# metadata.dc.description.abstract[].value
Per a moltes persones, l'agost és època de vacances, de fer allò que molts cops no podem fer durant la resta de l'any. Un canvi de rutines o una absència de rutines que sovint incrementa la sensació de llibertat. El concepte de llibertat ha estat examinat des de l'antigor en contextos filosòfics, polítics, psicològics, sociològics, religiosos i econòmics. També la neurociència s'ocupa d'aquest tema, intentant entendre, primer, si realment els mecanismes neuronals que sustenten el funcionament del cervell permeten l'existència de lliure albir, i segon, i en cas afirmatiu, de quina manera podem prendre decisions raonablement lliures, sense gaires interferències. I encara queda un tercer aspecte, que és entendre per què la sensació de llibertat incrementa el nivell de felicitat de moltes persones, però no de totes.

# metadata.dc.source[].value
Divulgació i Premsa (Genètica, Microbiologia i Estadística)